cyanic-selkie/wikianc huggingface dataset:
Ballape
Associaziuns e clubs
thumb|220px|Las sis associaziuns continentalas da la FIFA La FIFA è l’associaziun da ballape mundiala cun sedia a Turitg. Ella organisescha differentas concurrenzas da ballape sco il campiunadi mundial dals umens e da las dunnas.
Il campiunadi mundial ha lieu mintga quatter onns. Las rundas da qualificaziun duran trais onns e decidan davart las 32 squadras che pon sa participar al turnier. En la prerunda vegnan furmadas 8 gruppas; silsuenter giogan las 16 equipas restantas en la runda d’eliminaziun ina cunter l’autra.
Ulteriurs impurtants campiunadis vegnan realisads al nivel continental, sco il campiunadi europeic che vegn organisà da l’UEFA u la Copa América (America dal Sid).
En ils singuls pajais existan associaziuns da ballape naziunalas (p.ex. l’Associaziun svizra da ballape) ch’erueschan il campiunadi naziunal. Questas squadras victuras sa concurrenzeschan alura puspè en turniers internaziunals, sco en l’Europa l’UEFA Champions League. Sut il nivel dal campiunadi naziunal exista in sistem da liga da plirs nivels che tanscha fin a ligas semiprofessiunalas ed a ligas d’amaturs e da temp liber. En Svizra vesa questa structura ora sco suonda: Super League – Challenge League – Promotion League – 1. liga – 2. liga interregiunala – ligas regiunalas (2. liga, 3. liga, 4. liga e 5. liga).
Chêne-Pâquier
Chêne-Pâquier è ina vischnanca svizra en il chantun Vad en il district Jura-Nord vaudois.
Val d'Alvra
thumb|220px|Bravuogn amez la Val d'Alvra La Val d'Alvra (, savens era Val Alvra, tud. Albulatal) è ina val da 20 kilometers da lunghezza en Surmeir che vegn percurrida da l'Alvra. Lieus en la val èn Casti, Filisur, Bravuogn e Preda.
Il turissem sa concentrescha principalmain a Bravuogn. Durant l'enviern vegn il Pass da l'Alvra tranter Preda a Bravuogn serrà per il traffic d'autos e duvrà sco pista da scarsolar. Cun 7 kilometers è questa pista ina da las pli lungas en l'Europa.
Il trassé da la Viafier da l'Avra fa dapi il 2009 part dal patrimoni mundial da l'UNESCO.
Landquart (district)
Il district da Landquart (tudestg Bezirk Landquart) è in district dal chantun Grischun.
Mund
Il pled mund ha differentas muntadas:
Elisabeth Kopp
thumb|250px|Elisabeth Kopp en ses biro a Zumikon, 2008 Elisabeth Kopp è l’emprima dunna che ha fatg part dal Cussegl federal svizzer (1984–1989). En rom da l’uschenumnada ‹affera Kopp› ha ella demissiunà anticipadamain. Pli tard è ella dentant vegnida declerada libra da tuttas inculpaziuns.
Emprimas experientschas politicas
Elisabeth Kopp è naschida ils 16 da december 1936 a Turitg, è creschida si a Berna ed ha studegià dretg a l’Universitad da Turitg. L’onn 1960 ha ella maridà Hans W. Kopp, era quel giurist, ed è sa domiciliada ensemen cun ses um a Zumikon (ZH).
Cur ch’il chantun Turitg ha dà il dretg da votar a las dunnas (1970) è ella vegnida elegida en il cussegl da vischnanca da Zumikon per la Partida liberaldemocratica svizra (PLD). Da 1974 enfin 1982 è ella stada presidenta da vischnanca da Zumikon.
L’onn 1979 è Elisabeth Kopp vegnida elegida en il Cussegl naziunal e reelegida quatter onns pli tard cun in resultat da sur 100 000 vuschs. L’onn 1984 è ella daventada vicepresidenta da la PLD.
Elecziun en il Cussegl federal
thumb|180px|Seramentaziun sco Cussegliera federala, 1984 Il medem onn (1984) è Elisabeth Kopp vegnida preschentada sco candidata per il Cussegl federal. Las medias han bain entschet gia baud ina campagna encunter Kopp e crititgà oravant tut ses um. Ma curt avant l’elecziun ha il vent midà cun l’argument ch’ins na possia betg far responsabla ella per ils sbagls da ses um.
Il ‹scandal›
L’‹affera Kopp› ha terminà andetgamain la carriera da l’emprima dunna en il Cussegl federal. Il ‹Beobachter› ha scrit l’avust 1988 che l’um da Kopp na haja betg paja correctamain la taglia. Il december dal medem onn ha questa pretaisa pudì vegnir declerada sco faussa. Medemamain fascheva Hans W. Kopp part da quel temp dal cussegl d’administraziun da la firma ‹Shakarchi Trading AG› ch’è vegnida inculpada da lavar daners. Cura che Elisabeth Kopp ha udì da quai ils 27 d’october 1988, ha ella telefonà a ses um e giavischà ch’el sortia da quest cussegl d’administraziun. Senza targlinar ha Hans W. Kopp dà suatientscha al giavisch da sia dunna.
La firma ‹Shakarchi› è pli tard vegnida declerada nunculpanta. Il favrer 1990 ha la Dretgira federala constatà che Elisabeth Kopp na haja betg violà il secret d’uffizi. Tuttina è ella restada anc ditg ina persuna spretschada ed ha chattà pir en il decurs dals davos onns ina tscherta reabilitaziun sociala.
Champtauroz
Champtauroz è ina vischnanca svizra en il chantun Vad en il district Broye-Vully.
Terratrembel
In terratrembel è in squass mesirabel da la surfatscha da la Terra.
Colliaziuns
https://web.archive.org/web/20080201081137/http://www.seismo.ethz.ch/info/faq/faq_raet.htm
Combremont-le-Petit
Combremont-le-Petit è ina vischnanca svizra en il chantun Vad en il district Broye-Vully.
Combremont-le-Grand
Combremont-le-Grand è ina vischnanca svizra en il chantun Vad en il district Broye-Vully.
San Nazzaro
Il pled San Nazzaro po sa referir a:
Chastès da Bellinzona
Ils Chastès da Bellinzona (talian: Tre Castelli) èn in gruppa da trais chastès che sa chattan tranter la citad da Bellinzona en il chantun Tessin en Svizra. Il grup sa cumponan dal Castelgrande, dal chastè Montebello, dal chastè Sasso Corbaro e da mirs fortifitgads. Il Castelgrande sa chatta sin in piz crappà, cun ina seria da mirs fortifitgads che protegian la citad vegla e che collian cun il chastè Montebello. Il terz chastè (Sasso Corbaro) sa chatta sin ina piz crappà isolà en il sid-ost dals auters dus. Dapi l'onn 2000 èn ils Chastès da Bellinzona vegnì declerà sco ierta mundiala natirala da la carstgaunadad da l'UNESCO.
Sant'Abbondio
Il pled Sant'Abbondio po sa referir a:
Granges-près-Marnand
Granges-près-Marnand è ina vischnanca svizra en il chantun Vad en il district Broye-Vully.
Dollar australian
Il dollar australian è la valuta da l'Australia che vegn dada ora da la Reserve Bank of Australia. Plinavant è el vegnì adaptà sco valuta ufficiala sin Kiribati, Nauru e Tuvalu. Il dollar australian occupuscha la sisavla plazza da las valutas las pli commerziadas, suenter il dollar american, l'euro, il yen, la glivra sterlina britannica ed il franc svizzer.
Il dollar australian è sutdividì en 100 cents. Las bancnotas cun valurs da 5, 10, 20, 50 e 100 dollars vegnan stampads da la stamparia da bancnotas australiana, la New Printing Australia. I dat munaidas cun valurs da 5, 10, 20 e 50 cents ed 1 e 2 dollars. Quels vegnan per la plipart battidas da la munaidaria roiala australiana Royal Australian Mint. La producziun da las munaidas dad 1 e 2 cents è vegnida chalada il 1992.
L'abreviaziun usitada aifer l'Austria è il segn da dollar ($); mintgatant vegn duvrà A$ u AU$ per evitar confusiuns cun autras valutas cun il num dollar. Ses surnum è «aussie».
Intragna
Il pled Intragna po sa referir a:
Sassel
Sassel è ina vischnanca svizra en il chantun Vad en il district Broye-Vully.
Napoli
300px|thumb|right|Panorama da Napel cun il Spaccanapoli Napoli (rumantsch Napel, napolitan Napule, tudestg Neapel, dal grec nea polis = citad nova) è ina citad taliana, chapitala da la provinza omonima e da la regiun Campania.
Pro Svizra Rumantscha
La Pro Svizra Rumantscha (PSR) è in'uniun independenta per la promoziun da la lingua rumantscha. Oriundamain è ella vegnida fundada per realisar ina gasetta quotidiana rumantscha. Cura che La Quotidiana è vegnida lantschada è l'uniun sa deditgada ad auters projects, sco p. ex. la realisaziun d'in med d'instrucziun per l'avischinaziun dals Svizzers tudestgs al rumantsch. Actualmain organisescha la PSR in barat da classas tranter ils differents idioms e sustegna La Quotidiana cun regalar abunaments. Il 2017 po l'uniun festivar ses giubileum da 25 onns. Annetta Zini, oriunda da l'Engiadina bassa e Flurin Bundi, oriund da la Surselva èn ils actuals co-presidents da la PSR.
Henniez
Henniez è ina vischnanca svizra en il chantun Vad en il district Broye-Vully.
Confucius
Confucius (Chin: 孔子; pinyin: Kǒng zǐ; Wade-Giles: K'ung-tzu) ei staus in filosof chines. El ei naschius ils 551 a. C. a Qufu. Leu miera el 479 a. C.
Seigneux
Seigneux è ina vischnanca svizra en il chantun Vad en il district Broye-Vully.
Isorno
Il pled Isorno po sa referir a:
Meyriez
Meyriez (tudestg: Merlach) è ina vischnanca svizra en il chantun Friburg en il district See/Lac.
Cerniaz
Cerniaz è ina vischnanca svizra en il chantun Vad en il district Broye-Vully.
Actinopterygii
thumb|200px|right|Pteronotropis signipinnis Ils Peschs a burschè (Class:Actinopterygii) sun animals vertebrats che sa caracterisen per avair sang fraid. Ils Peschs a burschè abitan l'aua ensalà ed dultsch cun l'excepziun da la subfamilia Oxudercinae che sun amfibic. Igl ha 30,000 specias da reptils. Ils Peschs a burschè plazzan ovs.
Classificaziun
Reginavel: Animalia
Class: Actinopterygii
Via principala 27
{| border="1" cellpadding="2" cellspacing="0" align="right" style="margin-left:0.5em;"
Soldanella alpina
La soldanella alpina (Soldanella alpina) è ina spezia da planta or dal gener da las soldanellas (Soldanella).
Caracteristicas vegetativas
200px|left|thumb|Illustraziun dal 1806 Tar la soldanella alpina sa tracti d’ina planta semperverda, perenna ed ervusa. Ella cuntanscha in’autezza tranter 5 e 15 centimeters. Igl è avant maun in pitschen rizom bulbus. Ils fegls verds a la basa sa cumponan d’in moni e d’in plat dal fegl. Il plat è d’ina structura simpla, è plitost gross e d’ina consistenza sco tgirom. El cuntanscha in diameter da fin a 3 centimeters ed è radund u en furma da gnirunchel. Ils monis da la feglia e da la flur èn cuverts da giuven cun glondas che dattan ina parita pailusa; pli tard daventan els nivs.
Caracteristicas generativas
190px|thumb|Portaflurs da surengiu 190px|thumb|Flurs Il temp da fluriziun tanscha tut tenor il lieu da l’avrigl fin il zercladur. La soldanella alpina ha portaflurs che stattan sidretg e senza fegls; las flurs èn ordinadas en dus u savens er en trais. Las flurs ermafroditas èn pentagonalas e munidas cun in tschertgel enturn la flur dubel. La curuna da la flur è da colur violetta, ha ina lunghezza da 10 fin 15 millimeters ed è sviluppada en furma da dratguir. Cuntrari a la soldanella pitschna è ella entagliada fin amez. Las franzlas a l’ur da la curuna èn pli u main tuttina lungas.
Broye-Vully (district)
Il district de la Broye-Vully è in district svizzer dal chantun Vad.
Soldanella alpina
Caracteristicas generativas
La soldanella alpina sviluppa fritgs en furma da capsla che stattan sidretg. Il dumber da cromosoms da la flur munta a 2n = 40.
Ecologia
Il nectar vegn secretà en la basa da l’ovari; per part è quel zuppentà sut pitschnas squamas. Cura che insects visitan la flur, sa storschan ils monis dals satgets da pollen, uschia ch’il pollen croda sin il dies dals visitaders. Damai ch’il stigma surpassa la curuna da la flur, vegn quel tutga sco emprim dals insects che s’avischinan. L’impollinaziun succeda tras tavauns, tgirallas ed auters insects. Pussaivla è er l’autimpollinaziun.
Ils fritgs en furma da capsla s’avran cura ch’igl è sitg. Fin lura è er il moni dal portaflurs sa prolungà in pau; er il chalesch sa mantegna e serva a tschiffar il vent. Da tut quai resulta che la soldanella alpina derasa ses sem cun il vent. Ils singuls sems han in pais da 0,24 mg ed ina lunghezza da 0,8 mm ed èn sviluppads sco graunins sgulants. La madirezza dal fritg vegn cuntanschida a partir dal fanadur.
Derasaziun
180px|thumb|Habitus Il territori da derasaziun da la soldanella alpina cumpiglia la Muntogna Cantabrica, las Pireneas, il Massiv Central, las Alps, las Apenninas e las Alps Dinaricas.
Il territori da derasaziun principal da la soldanella alpina furman las Alps; en las Alps da chaltschina cumpara ella savens, en las parts da las Alps Centralas cun pauc chaltschina è ella avant maun a moda sparpagliada. Tar la derasaziun da la planta en parts dals Guaud Nair ed en la part centrala e meridiunala dal Giura sa tracti da relicts da las periodas da glazialisaziun dal pleistocen.
La soldanella alpina crescha il meglier sin terrens chaltschinus dal fund da la val fin en autezzas da 3000 meters. Ella cumpara savens en vallettas da naiv, en lieus nua che aua sorta da la spunda e sin tschispets alpins ch’èn daventads palidus; pli darar è ella er preschenta en lieus umids da pastgiras d’erva auta u en enclars umids da guauds da muntogna. En tals lieus pon ins savens observar entiras gruppas da soldanellas alpinas.
Sistematica
Carl von Linné ha sistematisà l’emprima giada la soldanella alpina l’onn 1753 en si’ovra ‹Species Plantarum›. Ella vala sco spezia da referenza dal gener Soldanella. Da la soldanella alpina existan duas sutspezias:
Il gener da las soldanellas en general
160px|thumb|Per cumparegliar: Portaflurs da la soldanella pitschna En Svizra tudestga vegn la soldanella alpina numnada ‹Grosses Alpenglöckchen› per la differenziar dal ‹Kleines Alpenglöckchen› (Soldanella pusilla). Quest’ultima ha er num per rumantsch ‹soldanella pitschna›. Entant che la curuna da flurs da la soldanella alpina ha carenas che tanschan fin entamez, è la curuna da la soldanella pitschna be tagliada ca. in quart. Cuntrari a la soldanella alpina evitescha la soldanella pitschna la chaltschina; ella è pia da chattar sin terrens d’arschiglia cun pauca u nagina chaltschina e cun fitg pauc nitrogen, e quai en autezzas alpinas tranter 1600 e 3100 meters. Ses territori da derasaziun è orientà pli vers ost che quel da la soldanella alpina (Alps Centralas, Apenninas, Alps Orientalas, Carpatas, Balcan).
Er las ulteriuras spezias dal gener da las soldanellas (Soldanella) èn tuttas da chasa en las muntognas europeicas. Tut en tut vegnan differenziadas 16 spezias e 4 sutspezias. Entaifer la sistematica biologica vegn il gener da las soldanellas dividì en duas secziuns. La secziun Tubiflores cumpiglia ils dus geners Soldanella minima e Soldanella pusilla (soldanella pitschna) che cumparan surtut en regiuns autalpinas; la secziun Soldanella cuntegna tut las autras spezias. Areguard l’ecologia sa laschan differenziar las soldanellas alpinas dals geners che prefereschan ambients montans e guauds.
Oriundamain è il gener da las soldanellas sa sviluppà en il territori da las Alps (en il decurs dal terziar). Oz cumparan en las Alps sezzas 6 differents geners. En Svizra èn da chasa la soldanella alpina e la soldanella pitschna, en pli la Soldanella minima che cumpara en las Alps dal Vest e dal Sid.
La denominaziun botanica Soldanella è documentada a partir dal 16avel tschientaner. Ella duai derivar dal fatg ch’ils fegls-rosetta en furma da gnirunchels regurdavan a las munaidas talianas ch’eran enconuschentas sco ‹soldi›.
Val Stussavgia
La Val Stussavgia (tudestg: Safiental) è ina val en il chantun Grischun.
Euro
right|200px L'euro (pronunzià [ˈɔɪro] u [ˈeuro]) è l'unitad monetara europeica. € è il segn internaziunal per l'euro.
Piz da Dufour
Il Piz da Dufour (tudestg Dufourspitze) è il piz il pli aut da la Svizra. El ha ina furma da piramida ed è aut 4'634 m.s.m. El sa chatta en il chantun Vallais a Zermatt.
Euro
thumb|upright=1.4|La zona da l'euro (2023) right|400px
Zona da l'euro
Ils pajais en la zona da l'euro èn:
Trzeszczyna
Trzeszczyna (lingua tudestga: Heinrichsfelde, pronunzia: [tʂɛʂˈt​͡ʂɨna]) è in lieu da la Pologna nord-occidentala. El appartegna a la vischnanca da Łobez ch'è situada en il circul da Łobez dal voivodat da Pomarania dal Vest. Il vitg sa chatta var 5 kilometers al nord da la citad da Łobez e 73 kilometers al nord-ost da la chapitala dal voivodat, Szczecin. . Trzeszczyna è ina part da sołectwo da Dalno e dumbra 40 habitants.
Tranter il 1975 ed il 1998 appartegneva Trzeszczyna al voivodat da Szczecin (Stettin).
Dialectometria
La dialectometria è in rom da perscrutaziun entaifer la linguistica che tschertga a scuvrir urdens e structuras generalas che decleran la colliaziun linguistica tranter divers dialects. Ella è ina disciplina da la dialectologia che cumpiglia statisticamain las atgnadads specificas da dialects e po uschia mussar sumeglientschas tranter quests dialects, ma er skizzar precisamain areals centrals, areals da transiziun e cunfins tranter ils dialects.
Sviluppà questa metoda han ils dus professers Hans Goebl e Roland Bauer da l'Universitad da Salzburg (Austria). Lur object da studi preferì èn ils dialects retorumantschs.
Colliaziuns
Link a la pagina da Hans Goebl
Jupiter (planet)
right|thumb|Il planet Jupiter Jupiter (simbol: ) es il tschinchevel planet da'l sulegl aint il Sistem Solar. Il planet is numno zieva il dieu roman principel Jupiter. Jupiter es il pü grand planet dal Sistem Solar, el ho üna massa sur duos voutas usche granda scu que da tuot ils oters planets combino. Il Jupiter is il seguond pü grand oget aint il Sistem Solar zieva il Sulagl.
Jupiter es ün planet da gas (ün gigant da gas) e la pü granda part da'l planet consista our da l'idrogen e'l helium. L'atmosfera da'l planet es separo in curraints da vent. I do eir grandas turbulancas e temporels sül Jupiter, il pü grand es il Flach Cotschen, ün orizi pü grand scu la Terra, chi exista daspö il 17eval tschientiner. Jupiter ho üna fich ferma magnetosfera. Jupiter ho 67 glünas ed ho eir ün sistem da rinchs planetaris. Ils rinchs sun però bger damain cler scu quels da'l Saturn.
Glinas
Vesair Glinas da Jupiter. thumb|right|Jupiter e las glinas Io, Europa, Ganymede e Callisto. Jupiter ho 67 glünas da grandezza fich differenta. Sur 50 da las glünas haun üna grandezza da suot 10 kilometers. Il Jupiter ho Però quatter grandas glünas: Io, Europa, Ganymede e Callisto.
Senn da la vita
Il senn da la vita è la muntada che mintg’uman dat a sia vita. El è l’«emprova da sclerir las relaziuns en las qualas l’uman sa chatta en e cun il mund» (P. Tiedemann). Tgi che tschenta la dumonda suenter il senn da la vita parta da la supposiziun che la vita correspundia ad in tschert intent u ad ina tscherta finamira (quai che na sto betg exnum esser il cas).
I dat nundumbraivlas respostas a questa dumonda. Savens vegnan fatgs valair cumportaments biologics (reproducziun, mantegnair la spezia) u persvasiuns religiusas. In’autra avischinaziun è quella da conceder a mintg’uman il dretg e l’obligaziun d’eleger sez ed autonomamain in senn e d’attribuir a la vita ina muntada individuala.
Ponderaziuns preliminaras davart lingua e logica
Per ch’ins possia insumma discurrer dal ‹senn da la vita› sto quest’expressiun l’emprim vegnir sclerida linguisticamain. Il pled ‹senn› è in’expressiun equivoca: ins la po chapir u sco expressiun cun in senn teleologic u simplamain sco expressiun linguistica (‹senn›: il cuntegn da quai che vegn ditg). Er l’expressiun ‹vita› cumpiglia duas muntadas. En las suandantas expectoraziuns vegn ‹vita› chapì en emprima lingia sco l’existenza dal singul individi e main sco fenomen biologic general.
In problem che la logica chaschuna areguard dumondas davart il senn da la vita è l’abilitad da l’intelletg uman da metter en dumonda mintga conclusiun e da midar teoreticamain la perspectiva ad infinit. Perquai po la resposta vegnir tschertgada en perpeten senza ch’i fiss pussaivel da la respunder definitivamain. Quai vala er per respostas religiusas u ideologicas: pervi da lur caracter dogmatic èn tals concepts bain immuns envers critica da dadens anora; mintg’ideologia u teoria sa lascha dentant relativar cun agid da criteris externs.
Motivs per la dumonda davart il senn
Apparentamain è mo l’uman abel da far patratgs areguard il senn da la vita. Gia la filosofia antica ha constatà che l’uman è evidentamain la suletta creatira enconuschenta ch’ha sviluppà ina lingua e che dispona da l’intelletg (zoon logon echon). Questas abilitads èn las premissas per pudair reflectar davart l’atgna existenza ed il senn da quella.
Savens è la dumonda davart il senn da la vita strusch preschenta en il mintgadi, uscheditg che la vita na para betg problematica u ‹existenziala›. Rupturas, eveniments da crisa u novas sfidas pon dentant metter en dumonda in concept da la vita che pareva fin alura raschunaivel ed incontestà. En talas situaziuns sforzan ins dumondas sco «tge ma fa cuntenta/cuntent?» ubain «da tge patesch jau?» da sa confruntar cun il senn da la vita.
Ultra da quests aspects da la psicologia da l’individi datti in interess pli general da l’umanitad da sa confruntar cun la dumonda davart il senn da la vita. Quella accumpogna l’istorgia culturala gia dapi l’antica e s’exprima per regla en furma da tractats filosofics. Per part furman quels la basa d’entirs constructs religius u ideologics. Questa discussiun pli vasta e las respostas che las singulas epocas han dà a la dumonda davart il senn da la vita furman la basa per quest artitgel.
Reacziuns negativas
thumb|180px|Angelika Hoerle (1920) Sch’ins dumonda suenter il senn da la vita na ston ins betg exnum chattar ina resposta positiva. Tenor differentas teorias psicologicas prefereschan bleras persunas da supprimer talas dumondas. Ellas guntgeschan ina confruntaziun cun questa dumonda e la finala er cun sasezzas. Uschia ‹funcziunan› ellas en il mintgadi senza ch’ellas dessan en egl, ellas èn dentant – sco la filosofia da l’existenza di – «inveritablas» (uneigentlich, Martin Heidegger ). Quai vul dir ch’ellas n’èn betg sa decididas per ina moda da viver conscienta ed autentica.
Persunas che chattan nagin senn e vivan mo pli perquai che las circumstanzas las sforzan da viver e perquai che l’instinct da conservar sasez cumonda quai, han savens la tendenza da daventar cinicas. In’autra reacziun, la desperaziun, è in dals temas centrals en l’ovra dal filosof Søren Kierkegaard. Tgi che reagescha en questa moda e perda tut la speranza, po daventar depressiv u snegar la vita dal tuttafatg (suicidi).
I dat dentant er in puntg da vista different, tenor il qual l’absurditad da la vita na sto betg exnum manar en la desperaziun. Il fatg che la vita sco tala n’haja nagin senn taxescha per exempel l’existenzialist Albert Camus a priori ni sco bun ni sco nausch. Sco quai ch’el exemplifitgescha en Le mythe de Sisyphe na saja questa constataziun betg in impediment per affirmar la vita ed il cletg da l’uman. Il cuntrari: gist en confrunt cun il mund absurd possia l’uman chattar ses cletg.
In’autra furma da reacziun negativa è quella da refusar la dumonda davart il senn sco fallada e da condemnar ella sco nuschaivla. Tenor Theodor W. Adorno (Negative Dialektik) suggereschia la dumonda in’objectivitad a la quala mintga resposta stoppia cuntradir, damai che quellas stoppian vegnir formuladas ed affirmadas subjectivamain. Per Adorno è la dumonda suenter il senn quasi in chaval da Troja en il qual las categorias da la metafisica vivan vinavant. L’esser uman possia mo vegnir curà da la videzza resentida sch’el prendia cumià da la tschertga vana suenter in senn objectiv e surordinà. Adorno propona da remplazzar quel tras il senn per la vita subjectiva ed individuala.
Reacziuns positivas
thumb|180px|Gustav Klimt (ca. 1905) Sch’ins sa confrunta cun il senn da la vita pon ins er quintar da chattar respostas positivas. Premissa persuenter è ubain che l’uman disponia d’ina tscherta libertad da pudair determinar sez il senn ubain la presumziun ch’el possia tscherner tranter tschertas pussaivladads che per exempel Dieu haja mess a disposiziun.
I na fa perquai betg surstar che la dumonda davart il senn da la vita stat en il center da la plipart da las teorias religiusas. Da las vardads fundamentalas da mintga religiun resulta la resposta a questa dumonda per regla a moda lianta e ‹logica›. Er instituziuns betg religiusas pretendan per part la suveranitad areguard la dumonda davart il senn da la vita e cumondan tge dretgs e tge obligaziuns che mintga singul haja. Ina tala situaziun poi per exempel dar en cuminanzas ed en stadis totalitars.
Ina decisiun en cumplaina libertad pon ils blers mo prender lura, sche lur basegns fundamentals èn satisfatgs. Quai n’è betg il cas sch’ina persuna patescha fom, said, dolur, sch’ella sto temair u vegn tegnida en fermanza. Tuttina na dastg’ins betg confunder la satisfacziun dals basegns umans cun la determinaziun u cun la scuverta dal senn ch’èn da princip independentas da questa. Exempels sco il psicolog Victor Frankl ch’ha elavurà ses temp en il champ da concentraziun en il cudesch ‹...trotzdem Ja zum Leben sagen› dattan perditga da quai.
La tschertga suenter il senn da l’atgna vita cumpiglia la satisfacziun da basegns corporals, materials, socials e spiertals. Sco senn da la vita po per exempel vegnir considerà il sforz d’obtegnair u da mantegnair la pussanza, d’augmentar il possess u la stima, da segirar la reproducziun, d’avair ina relaziun cun in partenari che cuntenta u da pudair realisar sasez. Auters basegns pon esser l’enconuschientscha spiertala u il svilup persunal. Il senn da la vita po er vegnir chattà en l’agid al conuman u a l’ambient: cun dar vinavant savida u abilitads, esser solidaric en il mintgadi e s’engaschar a moda sociala u politica. Savens s’orientescha quest agir tenor in ideal (p.ex. amur u giustia).
Sch’il senn da la vita na vegn betg tschertgà sulettamain en las interacziuns da l’uman cun ses ambient, mabain en dumondas che concernan il senn u l’origin da tut l’esser (ontologia), po la resposta er vegnir chattada sin via filosofica u spirituala. La finamira è en quest cas da vegnir resveglià spiritualmain u da pudair s’unir cun l’absolut respectivamain cun Dieu. Quai po esser la motivaziun per s’approfundar en ovras filosoficas, per entrar en ina tscherta cuminanza religiusa, per sa decider per ina via spirituala u per suandar in exempel spiritual.
Respostas da las religiuns
Las singulas religiuns respundan la dumonda areguard il senn da la vita a moda fitg differenta. Las suandantas expectoraziuns preschentan en furma simplifitgada la vista da las tschintg religiuns mundialas. Quai èn las duas religiuns politeisticas hinduissem e budissem e las trais religiuns monoteisticas giudaissem, cristianissem ed islam. thumb|180px|Tempel hinduistic a Mysore, India thumb|180px|Samsara – il ciclus da reincarnaziun tenor il budissem
Hinduissem
Il hinduissem pussibilitescha pliras vias e n’enconuscha ni ina figura ch’avess fundà la religiun ni ina Sontga Scrittira che fiss canonisada e generalmain valaivla. Las ideas filosoficas che furman la basa dal hinduissem han per part concepts differents areguard la vita, la mort ed il spendrament. Gist uschè variants èn ils concepts che pertutgan il senn da la vita. Per blers cartents è il senn da la vita da viver tenor las quatter finamiras da la vita tradiziunalas: artha (bainstanza), kama (desideri), dharma (obligaziun, morala) e moksha (spendrament). Per ils aderents da la ductrina advaita monistica munta moksha da s’unir cun la ‹schientscha cosmica› (brahman). Per ils aderents da la ductrina dvaita è l’amur per Dieu (bhakti) centrala. Per els munta il spendrament d’esser unids en perpeten cun Dieu.
Budissem
Siddhartha Gautama, il fundatur dal budissem, ha vivì avant circa 2500 onns. El era il figl d’in prinzi ritg, abitava en in palaz ed era lunsch davent da tuts quitads e malempernaivladads. Ma Siddhartha ha resentì questa situaziun sco in’isolaziun ed è mitschà sco giuven adolescent da ses ‹chaset d’aur›. Cun sa confruntar cun la realitad inevitabla da la suffrientscha (dukkha) e cun la mort ha el realisà che la vita ch’el aveva manà fin uss n’aveva nagin senn. El ha tschertgà ina pussaivladad per superar la suffrientscha ed ha chattà sia via en la meditaziun. Grazia a quella ha el cuntanschì il resvegl spiritual (bodhi) che sa lascha descriver sco stadi d’illuminaziun davart ils motivs per la suffrientscha e la via per sa deliberar da questa.
Tenor la ductrina budistica furman l’engurdientscha da viver ed il regl da giudair e d’avair pussanza las raschuns per la suffrientscha en il mund. En il decurs da la lung’istorgia dal budissem èn sa sviluppadas numerusas scolas ch’applitgeschan per part metodas fitg differentas per sa deliberar da la circulaziun da la suffrientscha. L’idea cuminaivla da tut las tradiziuns budisticas è l’uschenumnada Nobla Senda octupla. Quai èn sentenzias da sabientscha e mussavias co agir en la vita che sa laschan cumparegliar cun ils cumandaments da las religiuns monoteisticas.
Il budissem tempriv emprova da surmuntar il ciclus da reincarnaziun permanent (samsara) cun entrar en il nirvana e sa stidar là dal tuttafatg. Tenor las scolas pli tardivas dal budissem da mahayana duaja mintgin aspirar l’existenza ideala d’in bodhisattva che gida l’emprim in’autra creatira da sa deliberar da la circulaziun avant ch’el sez possia entrar en il nirvana.
Giudaissem
Per il giudaissem è il senn da la vita da resguardar las leschas divinas, per exempel la veneraziun da Dieu ed il respect da sia voluntad. Las reglas ed ils cumandaments divins (mitzwa) èn rimnads en il Tanach che vegn discutà ed interpretà en il Talmud ed en il Midrasch.
Cristianissem
thumb|180px|Anghels accumpognan olmas enta parvis Il cristianissem è vegnì fundà dals apostels ch’han annunzià en l’evangeli la nova da Jesus da Nazaret. Sco quai ch’i vegn ditg era el il figl da la purschella Maria, la dunna da Josef, in mastergnant gidieu. Sco figl da Dieu e sco Messias ha el annunzià il reginavel da Dieu e spendrà ils umans dal putgà e da la mort. Quai ha el fatg cun murir voluntarmain vi da la crusch e cun sia resurrecziun da mort en vita. Grazia a quest’unfrenda pon ils umans quintar cun la remischun da lur putgads, sch’els crain en Dieu ed en sia cuminanza.
Per il cristianissem è la finamira da tgirar questa cuminanza cun Dieu e cun il conuman durant la vita e suenter la mort. Ins sto dentant viver en amur, far penetienza e crair en il spendrament tras Jesus Cristus sco quai ch’el vegn descrit en la Bibla. Suenter il batten cumenza la vita liberada dal putgà e da la mort. La vita cristiana cuntinuescha cun far oraziun, cun ils sacraments e cun far bunas ovras.
Respostas da la filosofia
Las concepziuns betg religiusas davart il senn da la vita sa laschan scuvrir en l’istorgia da la filosofia. I suondan intginas respostas represchentativas per mintga singula epoca. thumb|180px|Aristoteles (384–322 a.C.) thumb|180px|Hildegard von Bingen: ‹Liber Divinorum Operum› (copia dal 13avel tschientaner
Antica e temp medieval
La filosofia da l’antica considerava cunzunt l’acquist da la beadientscha (eudaimonía) sco senn da la vita. Quella vegniva stimada en general sco il bain il pli custaivel ed il pli giavischaivel. La definiziun da beadientscha e las instrucziuns per cuntanscher quella sa differenziavan dentant da scola tar scola.
Tar Platon consista l’olma immortala da trais parts: da la raschun, dal curaschi e dals instincts. Tenor sia concepziun è l’uman ventiraivel, sche questas trais parts da l’olma èn equilibradas e na cuntradin betg ina a l’autra.
Per ses scolar Aristoteles n’è la beadientscha betg in stadi static, mabain in’activitad permanenta da l’olma. L’uman po chattar la beadientscha cumplaina mo cun viver a moda contemplativa (bios theoretikos), per exempel cun filosofar ni perscrutar.
Empè da la beadientscha considerescha il stoicissem la virtid sco centrala. Sulettamain tgi che vivia en armonia cun l’urden dal cosmos, senza affects, senza giavischs, senza passiuns e senza pretensiuns a l’agen destin, possia cuntanscher il stadi final da l’apathia. Quest’insensibilitad per las lunas da la vita, la «quietezza stoica», portia la vaira ventira.
Per Epicur furma il plaschair (edonè) il senn da la vita. Manegià è cunzunt il plaschair betg sensual che sa manifesteschia en ina pasch interna (ataraxìa). La satisfacziun moderada dals basegns fundamentals furmia la basa per arrivar a questa finamira. Per cuntanscher beadientscha stoppian ins en pli sa deliberar da la tema e da la dolur. Epicur cusseglia er da sa retrair da la publicitad e da sa radunar mo cun paucs amis.
Durant il temp medieval dominavan en l’Europa las ideas dal cristianissem. Sulettamain quellas pudevan porscher respostas a la dumonda davart il senn da la vita. Simplifitgà fermamain era la finamira da cuntanscher la vita perpetna, pia da s’unir cun Dieu en perpeten. En il decurs dal temp medieval tardiv è sa spustà l’accent dal senn da la vita che s’orientava fin lura tenor il collectiv ad in senn da la vita che s’orientava plitost tenor l’individi. Ins vuleva cuntanscher la finamira individuala gia durant la vita cun suandar Cristus e cun s’unir misticamain cun Dieu.
Temp modern
thumb|180px|Immanuel Kant (1724–1804) thumb|180px|Søren Kierkegaard (1813–1855) thumb|180px|Architectura postmoderna (Beekman Tower, New York) Er al cumenzament dal temp modern s’orientava ina gronda part dals umans anc adina tenor la ductrina cristiana. Pir ils illuminists han cumenzà a metter en dumonda questa mentalitad devoziusa che sa fidava da las tradiziuns e da l’autoritad. Empè da sa laschar tschorvamain sin instituziuns profanas u clericalas dueva l’uman puspè duvrar ses agen intelletg (sapere aude) e surpigliar la responsabladad per si’atgna vita.
Immanuel Kant crititgescha ils maletgs convenziunalas da la ventira. Quels sa basavan numnadamain sin l’idea che mintgin saja in subdit da las fluctuaziuns nunprevisiblas da ses instincts, da ses basegns, da sias disas e da sias predilecziuns. El postulescha che l’uman duaja sa suttametter da libra voluntad a leschas da la morala (‹imperativ categoric›). Uschia possia l’uman viver a moda [autodecisiva (autonoma), raschunaivla ed almain cuntanscher cuntentientscha.
Er il determinissem ha influenzà la debatta davart il senn da la vita. Manegià è l’idea ch’in stadi dal mund determineschia ensemen cun las leschas da la natira tut ils stadis dal mund ch’al suondan. Intgins filosofs eran da l’opiniun che quai impedeschia l’existenza da la libra voluntad. Sch’il decurs dal mund saja gia prescrit, na possian ins betg pli sa decider autonomamain per in’acziun. Uschia daventia il senn da la vita ina farsa.
Arthur Schopenhauer accentuescha en sia concepziun filosofica che la vita saja marcada dal princip da la voluntad. Questa voluntad n’è betg ina voluntad individuala, mabain in princip fundamental metafisic che sa manifestescha en tut ils fenomens enconuschents sco resultat d’in desideri inconscient e senza finamira. En consequenza da quai, uschia Schopenhauer, na possia l’uman betg vegnir cuntentà duraivlamain. Mo il daletg estetic, l’approfundaziun en l’art ed en la musica possia deliberar el da la suffrientscha ed al transferir en in stadi d’intuiziun.
Moderna
Friedrich Nietzsche parta d’ina idea dal tuttafatg differenta. L’uman haja l’incumbensa da stgaffir in tip d’uman pli sviluppà: il ‹suruman›. Quel duai esser dir e n’avair nagina cumpassiun ni cun sasez ni cun auters. Per Nietzsche è il senn da la vita da furmar cun agid da l’atgna vita e cun agid da l’entira umanitad in’ovra d’art.
L’existenzialissem è s’occupà intensivamain cun la dumonda davart il senn da la vita. Il punct central furma l’enconuschientscha che mintg’uman po eleger e decider libramain tge ch’el vul far cun sia vita. L’uman vegn ‹bittà› en il mund e sto sa definir sez. Quai munta che l’uman n’è nagut auter che quai ch’el fa da sasez. El concepescha trasor novas skizzas, tenor las qualas el viva alura. Questa libertad munta dentant er da surpigliar il burdi da la responsabladad per sasez e per ses agir. Nagin’instanza pli auta po numnadamain esser ina stgisa per quai ch’ins fa u tralascha.
Parallel a las tendenzas descrittas è sa sviluppada en il decurs dal 20avel tschientaner l’uschenumnada vieuta linguistica (linguistic turn). Partind da las ideas da Wittgenstein e d’auters precursurs metta la filosofia linguistica en dumonda ils objects da perscrutaziun da las epocas precedentas. Percepir ed intercurir, uschia l’enconuschientscha da la filosofia analitica, sa laschia be la lingua. Tenor questa vista giascha la dumonda davart il senn da la vita ordaifer ils champs, en ils quals la filosofia po respunder dumondas, e na tutga perquai betg pli tar il repertori da perscrutaziun.
Tendenzas actualas
La structura da la lingua marchescha pia ils cunfins da quai che sa lascha insumma enconuscher. Or da quest fatg è l’emprim naschì il structuralissem ch’emprova da descriver l’agir da l’uman a basa da leschas linguisticas correspundentas. In pass anc pli lunsch va il poststructuralissem. Qua na vegn la lingua betg pli percepida sco spievel d’ina realitad externa, mabain daventa il lieu d’acziun nua che la realitad vegn insumma construida. Quest constructivissem furma la basa da la postmoderna che sa drizza cunter las ideas absolutas dal temp modern e da las epocas precedentas e che sa fa valair en scienza e cultura.
En quest context returna la noziun ‹senn›, dentant en ina furma plitost funcziunala ch’existenziala. Tenor Niklas Luhmann, il fundatur da la teoria dals sistems sociologica, è il senn il med universal per la morfogenesa da sistems socials e psichics. En il medium dal senn existan models pussaivels (che n’èn anc betg actualisads) e models actualisads (models ch’èn effectivamain realisads). Sistems socials percepeschan questas differenzas ed ageschan cun eleger models pussaivels (selectar). Uschia daventan models selectads models actualisads. Las differenzas tranter models pussaivels ed actualisads pussibiliteschan che sistems socials pon insumma agir. Il senn è il medium che renda pussaivel quest process da selecziun.
Independentamain da la limitaziun sapientiva da la filosofia sin dumondas analiticas e linguisticas mantegna la dumonda davart il senn da la vita sia muntada. La tema da l’extincziun da l’umanitad per consequenza d’ina guerra mundiala, la fin dal progress, la destrucziun da l’ambient che vegn pli e pli visibla, la profezia admoninta areguard la fin dal svilup e la supressiun dal sistem da valurs (sco durant il holocaust) han evocà en il decurs da la segunda mesadad dal 20avel tschientaner in fenomen social ch’è savens vegnì titulà sco «crisa dal senn generala». A medem temp sa fa valair in hedonissem modern ch’accentuescha – sco successur da l’utilitarissem e dal hedonissem classic – l’experientscha ed il desideri dal gust sensual.
Entaifer la filosofia natirala restan ideas teleologicas e cosmologicas – cun u senza in ‹dieu› che dirigia tut – vinavant actualas. Per Teilhard de Chardin e Frank Tipler ha l’evoluziun da l’univers in senn teleologic. La fin da l’univers numnan omadus il punct omega. Tenor de Chardin è la vita in process creativ en il cosmos che vegn adina pli e pli organisà. L’‹energia radiala› da l’evoluziun – e cun quella er da l’umanitad – mainan la finala al ‹punct omega›. Il cosmolog Frank J. Tipler ha publitgà il 1994 in’idea sumeglianta. Il senn da mintga singula vita saja da participar a l’evoluziun da la cultura umana en l’univers.
Zurzach (district)
Il district da Zurzach (tudestg Bezirk Zurzach; era numnà Zurzibiet) è in district svizzer dal chantun Argovia che consista da la regiun Studenland en la part la pli nordorientala dal chantun ed il Surbtal.
Il district cumprenda 23 vischnancas politicas (Einwohnergemeinden).
Men Rauch
Men Rauch (* 29 schner 1888 a Scuol, † 4 october 1958 a Scuol, pronunzcha []) d'eira ün scriptur, poet ed editur rumantsch.
Zurzach (district)
Geografia
Il Zurzibiet s'extenda tranter Turitg e Basilea tar la confluenza da l'Ara cun il Rain. El cunfina cun la Germania en il nord e cun la regiun Fricktal en il vest. Pliras cunfinaris tudestgs traversan mintga di il Zurzibiet sin lur via a Baden u Turitg.
Sco pliras autras regiuns perifericas suffra er il Zurzibiet dapi l'entschatta dals onns 1990 da stagnaziun economica e depopulaziun. Per fermar quest svilup negativ ha l'associaziun da planisaziun da la regiun endrizzà la plattafurma «Zurzibiet».
Men Rauch
Vita
Davo seis stüdi ha lavurà Men Rauch sco geometer ed indschegner in Engiadina Bassa ed i'l Vallais. El es stat per exaimpel respunsabel pella via da Samignun, finida dal 1912. El ha maridà a Barbulina Nodèr. Lur lai es restada sainza uffants.
Davent dal 1918 es Men Rauch stat a Scuol permanentamaing. Sper sia lavur sco indschegner ha'l lavurà eir sco redacter.
Men Rauch es stat president cumünal da Scuol dal 1926 fin 1938, e davo d'eira'l grond cusglier a Cuoira. El d'eira ün dals opponents inizials da las ouvras electricas i'ls ons 1940 e 1950 e d'eira activ illa Lia Naira.
Men Rauch d'eira ün dals iniziants e confundaturs dal Museum d'Engiadina Bassa a Scuol, cull'avertüra dal 1956.
Autur e teater
Men Rauch d'eira poet, raquintader, cabarettist e trubadur. El ha fundà la Gazetta Ladina ed es stat redacter da quella (1922-39) e dal Fögl Ladin 1945-58 (davent dal 1945 insembel cun Robert Ganzoni).
Men Rauch ha scrit raquints da chatscha in ün stil popular («In bocca d'luf», 1941), anecdotas («Fanzögnas da Calögnas», 1955) e poesias umoristicas e satiricas («Il battaporta», 1944). El ha creà collecziuns da biografias suot il titel «Homens prominents ed originals» (1935 e 1951).
Insembel cun Jon Semadeni e Cla Biert ha'l scrit ils programs da cabaret «La Panaglia» (1951) e «La travaglia dal docter Panaglia» (1954). Dals 1952 ha'l scrit il gö liber «La chanzun da la libertà», i'l connex cul 300avel anniversari da la liberaziun da l'Engiadina Bassa. Men Rauch nu scrivaiva be pel teater, mo s'ingaschaiva eir sco actur e musicist illa gruppa da teater La Culissa. Ultra da quai ha Men Rauch eir tradüt dramas dal tudais-ch in vallader.
Chanzuns
Men Rauch ha edi duos toms cun chanzuns umoristicas rumantschas, ün dal 1925, il seguond dal 1950. El ha eir scrit la chanzun da l'Hom Strom:
Vico Torriani ha cumpuonü tschinch texts da Men Rauch per seis disc Allegra-allegra l'on 1975. Linard Bardill ha dedichà ün DC inter a Men Rauch, Omagi a Men Rauch dal 1988. Eir sün seis DC Tamangur da l'on 1996 as rechattan plüssas chanzuns cun texts da Men Rauch. Linard Bardill sur da Men Rauch:
Eir Angelo Andina ha cumpuonü alch poems da Men Rauch per seis disc Che bel mumaint l'on 2014, per exaimpel «Eu e Tü».
Litteratura
Reto R. Bezzola: Litteratura dals Rumauntschs e Ladins, Ediziun da la Lia Rumauntscha, Samedan 1979. ASIN: B004JDPO4Q.
Medel/Lucmagn
Medel/Lucmagn è ina vischnanca politica svizra en il en il district Surselva.
Geografia
La Val Medel cumenza a Mustér/Fontanivas (1´030 m.s.m.) ed ha ina lunghezza da 20.4 km enfin al pli aut punct dal Pass dal Lucmagn (1´916 m.s.m). La vischnanca da Medel cumpiglia la val davent da mez las Ruinas enfin S. Maria e las vals lateralas (p. ex. Val Cristallina, Val Plattas) ed alps. En tut mesira la vischnanca in territori da 13´598 ha. Medel è ina da las pli grondas vischnancas dal Grischun. Circa la mesadad da quai territori è terren nunproductiv. La Val Medel è partida en trais zonas: Las Ruinas, la zona abitada e cultivada e la zona d’aclas (sursilvan: mises) e d´alps.
Fracziuns da la vischnanca
En la zona abitada e cultivada sa chattan ils vitgs ch´èn abitads sur onn: Curaglia, Mutschnengia, Soliva, Platta/Baselgia, Drual/Matergia, Pardé e Fuorns. Pervi dal privel da lavinas na po Acla betg pli esser abità dapi l’onn 1975 sur onn. Entant che Platta è il vitg principal da la val è Curaglia il lieu cun ils blers abitants.
Politica
Il gremi executiv da la vischnanca da Medel/Lucmagn è la suprastanza communala cun tschintg commembers. Il gremi suprem è la radunanza communala e la votaziun a l’urna.
Lingua
La lingua uffiziala da la vischnanca Medel/Lucmagn è il rumantsch.
La lingua da Medel
Tgi che chapescha rumantsch ed è ina giada en la Val Medel s’accorscha bain spert ch’i vegn discurrì en la Val Medel in dialect tut spezial. I sa tracta dad ina varianta da l’idiom Sursilvan sumeglianta al dialect che vegn discurrì en la vischnanca da Tujetsch.
Scola
La scola e scoletta sa chattan a Curaglia. Ils uffants van a scola là enfin la fin da la 6avla classa. Las scolaras ed ils scolars dal stgalim aut ston ir a scola en la vischnanca vischinanta, a Mustér. Quai è per ils scolars da la scola secundara gia dapi l’onn 1973 uschia. Per ils scolars da la scola manuala (reala) è quai dapi l’onn 1980 uschia. Quai ha funcziunà senza pli grondas discussiuns enfin l’onn 2009. Pervi dals custs che la vischnanca sto purtar per laschar ir a scola a Mustér ha la suprastanza laschà far offertas da las vischnancas da Tujetsch e Sumvitg. La fin finala èn ins lura tuttina sa decidids da restar tar la soluziun d’enfin uss, quai malgrà che las offertas da Tujetsch e Sumvitg fissan stadas pli favuraivlas che quella da Mustér.
La scola antruras
Davart l’existenza da scolas datti actas en l’archiv episcopal da Cuira che dateschan da l’onn 1763. Enfin 1950 na vegnivi dentant betg fatg uschè ferm diever da la pussaivladad dad ir a scola. Quai cunzunt dals uffants en ils vitgs da Platta ensi. La raschun era per part era il lung viadi da scola ch’ils uffants avevan. E latiers vegniva che quel n’era betg gist senza privels. Cunzunt l’enviern era il privel da lavinas fitg grond. Gia ils onns 1939/40 vegniva instruì a Curaglia sco a Platta. L’emprima scola per propi è vegnida bajegiada l’onn 1847 e quai per la summa da var 2540 fracs. Pervi dil dumber da scolars che crescha èsi vegnì bajegià l’onn 1898 ina nova chasa da scola. Intgins onns pli tard mancava il plaz danovamain. Perquai han ins puspè survegnì la lubientscha dal chantun da trair a niz l’anteriur local da scola en la chasa chaplania. Ils onns 1933/34 èsi vegnì bajegià a Curaglia ina nova scola. Quella è vegnida renovada ed engrondida l’onn 1964. Avant intgins onn è la scola danovamain vegnida renovada. Platta ha lura survegnì ina chasa da scola l’onn 1984. Quai sin squitsch dal chantun. Quella è stada en funcziun enfin l’onn 1964. Lura è vegnì bajegià ina nova scola. Mo trais onns suenter ha la scola mo pli dà suttetg al militar ed a champs da giuvenils. Dapi 1980 è la scola a Platta bandunada dal tuttafatg.
Scola ad Acla
1898 han ils vischins d’Acla e Fuorns per l’emprima giada lantschà ina petiziun per in’atgna scola. Cun quai levan ins ch’ils uffants n’hajan betg in uschè lung viadi da scola. Per raschuns finanzialas è quella dumonda vegnida refusada da la vischnanca. 1899 ha la vischnanca acceptà da prender a tschains in local e dad endrizzar quel per pudair dar scola. Quella è lura puspè vegnida serrada 1908 perquai ch’i na deva betg avunda scolars.
Oberscheunen
Oberscheunen (local Oberschüüne) u Jegenstorf-Scheunen è in lieu en la vischnanca da Jegenstorf, ch'appartegna al circul administrativ da Berna-Mittelland dal chantun Berna en Svizra.